La Liga: Rebħiet għal Barcelona u Villarreal, draw bejn Getafe u Espanyol
Imtella' Ġunju 17, 2020 Barcelona baqgħu għaddejjin bir-rebħ meta għelbu lil Leganes 2-0 biex b'hekk fetħu ħames punti vantaġġ fuq Real Madrid għalkemm Los Blancos għandhom logħba inqas. Il-Katalani fil-vantaġġ fit-42 minuta permezz ta' Fati, u fit-tieni taqsima kellhom anke gowl imħassar meta Griezmann kien aġġudikat li kien offside permezz tal-VAR fil-65 minuta. Lionel Messi għalaq il-logħba fid-69 minuta mill-11-il metru. Leganes spiċċaw anke jilagħbu bi plejer inqas eżatt qabel intemmet il-logħba meta Aguirre tkeċċa b'karta ħamra diretta. Draw ta' mingħajr gowls bejn Getafe u Espanyol, bil-viżitaturi rnexxilhom iżommu kważi logħba sħiħa bi plejer inqas meta Bernardo tkeċċa mal-ewwel kwarta. Gowl ta' Bacca mal-kwarta logħob iddeċieda l-konfront favur Villarreal li għelbu lil Mallorca bl-iskor ta' 1-0. Illejla jintlagħbu tliet logħbiet oħra minn La Liga: